Quisquis Prælatorum, res Ecclesiasticas rationabiliter distribuere, seu commutare deliberat, iuxta morem antiquitatis ita debet posteritati litterarum titulis patefacere, vt facile perspiciatur series rationis, cum aliquolibet inquisita fuerit. Quapropter Aymo, diuina fauente clementia, humilis Abbas Monasterij egregij Confessoris Christi Martini, quod est situm in suburbio ciuitatis Eduæ, notum esse cupimus omnibus sanctæ Dei Ecclesiæ fidelibus, præsentibus atque futuris: quoniam cumapud memoratum cœnobium residentes, de communibus eiusdem causis nostræ sollicitudini commissis tractaremus, venit ante præsentiam nostram quidam religiosus Monachus, Hernardus dictus nomine, præpositus Cellæ piissimi Patris Benedicti Patriciacensis, ex parte Reuerendi Abbatis Lamberti, qui præerat cœnobio eiusdem eximij Patris Benedicti quidem, constructum in pago Aurelianensi, in agro Floriacensi, intimans nos habere quandam Capellam subiectam Cellæ Entiacensi, cui sub nostro regimine præesse cernitur Hugo venerabilis præpositus. Quæ videlicet capella in medio rerum S. Benedicti sita esse, ad prædictam Cellam Patriacensem pertinentium, innotuit,  iam esse aliam capellam subiectam, loco cuius curam gerebat, situ contiguam Cellæ Entiacensi, quam pro opportunitate,  congruentia circumiacentis terræ S. Benedicti, prænominatus Abbas nobis commutare deposceret. Quam subtiliter causam inquirentes, à supradicto nostro præposito comperimus, vtilimum fore, si eius petitionibus assensum dantes, hoc camium firmaremus. Dedimus igitur præfato Abbati capellam nostram sitam in pago Matisconensi, dicatam in honore S. Quintini Martyris, prominentem villæ, cuius vocabulum est Petra fixa, cum parrochia  decimis,  omnibus appendiciis circumquaque positis, quæsitis  inquirendis. In recompensatione vero huius, dedit nobis præscriptus Abbas aliam capellam constructam in pago Augustidunensi, in villa Belgiaco, supra fluuium Ligeris, sacratam in honore sancti Desiderij, cum omnibus ad se pertinentibus circum circa quæsitis  inquirendis; eo tenore, vt vna quæque pars, quod accepit teneat iure perpetuo, habens liberam potestatem possidendi, ordinandi,  si quid libuerit agendi, ab hac die,  deinceps, absque vlla contradictione seu retractatione. Vt autem huius nostræ commutationis testamentum validiorem in Dei nomine obtineat firmitatem, manus propriæ subscriptione roborauimus,  idem ipsum facere fratribus nostris imperauimus. Aymo diuina gratia permittente humilis Abbas, hoc encamium firmauit,  subscripsit. Otgarius, Euurardus, Silinus, Vnbertus, Vldeganus, Momolenus, Gerardus. Data in mense Martino, anno decimo sexto regni Karoli serenissimi Principis. Bernardus, exiguus Monachorum Sacerdotumque, scripsi.